Man weer in hof oor verkragting, seksdade met hond | Maroela Media
Man weer in hof oor verkragting, seksdade met hond
Die ANC het aangekondig die party en sy bondgenote gaan Donderdag vreedsaam buite die Bronkhorstspruit-landdroshof betoog waar 'n 45-jarige man verskyn in verband met die beweerde verkragting van sy huiswerker.
Maroela Media het vroeër berig die man is verlede week in hegtenis geneem nadat hy glo die 41-jarige huiswerker in sy huis verkrag en na bewering gedwing het om seksuele dade met sy hond te pleeg.
Volgens kapt. Mavela Masondo, woordvoerder van die polisie, het die man die vrou glo verlede Maandag in 'n kamer in sy huis in Riamarpark in Bronkhorstspruit, oos van Pretoria, ingesleep en haar herhaaldelik verkrag tot vroeg die volgende oggend, waarna hy glo die hond betrek het. Hy het Donderdag vir die eerste keer in die hof verskyn. Die saak is tot vandag uitgestel vir sy formele borgtogaansoek.
Die plaaslike ANC het gesê sy bondgenote van die SACP, Sanco en Cosatu sal by hulle aansluit. Betogers sal van 08:00 by die hof begin saamkom om aan te dring dat die man nie borgtog kry nie. Vervoer met busse is vir betogers gereël vanuit Riamarpark, Zithobeni, Rethabiseng, Ekangala, Bronkhorstspruit en Cullinan.
Bronkhorstspruit Huishulp-verkragting misdaad
SAUK-werkers begin staak
Kind (6) in Pta deur dwaalkoeël getref
Iets in die saak klink vir my nie reg nie , of die man is geestelik versteurd of die bewering is weer met n rassistiese motief gemaak
Ek het geen simpatie met die persoon nie maar die betogers wat aangery word en die politieke organisasies daarby betrokke is vir my n duidelike aanduiding van watter bevolkingsgroep die man is. Voeg net poging tot moord en rig van n vuurwapen by en daar is genoeg vet om die aangeleentheid n suksesvolle uitkoms te gee.
Vreedsaam betoog?! Dit sal die dag wees… lekker lag ek nou. Wonder hoeveel vreedsame betogers sou opdaag as daar nie alewig vervoer gereel word nie?
Die ANC gaan "vreedsaam" betoog ek hoop dit gaan uit gesaai word want ek het dit nog nie gesien nie!!!!
Ek wonder of die voorbokke ook in hegtenis geneem gaan word vir openbare onrus en ontwrigting van verkeer sonder toestemming soos sommige van die swart maandag opmars.